จามิล่า พันธ์พินิจ

จามิล่า พันธ์พินิจ (เกิด 16 กุมภาพันธ์ พ.ศ. 2537) ชื่อเล่น มิล่า เป็นอดีตนักร้องลูกครึ่งไทย-อิตาลี อดีตศิลปินค่ายกามิกาเซ่ ก่อนที่จะได้ขอพักงานเพลงเพื่อไปเรียนต่อที่ต่างประเทศ ที่ Simmons College ณ กรุงบอสตัน ที่ รัฐแมสซาชูเซตส์ ประเทศสหรัฐอเมริกา

ประวัติ 
มีล่า จามิล่า พันธ์พินิจ เกิดเมื่อวันที่ 16 กุมภาพันธ์ พ.ศ. 2537 กำลังศึกษาอยู่ที่  Traill International School มีล่าได้เข้าสังกัดกามิกาเซ่ตั้งแต่อายุ 13 ปีและมีผลงานเพลงอัลบั้มแรกที่ชื่อว่า Mila โดยมีเพลงเปิดตัวคือ “ปากดี ขี้เหงา เอาแต่ใจ” เพลงเปิดตัวแรงที่ทั้งฮิตและบ่งบอกถึงตัวตนของสาวน้อยคนนี้ได้เป็นอย่างดี ซิงเกิลเปิดตัวของเธอก็ได้รับการต้อนรับเป็นอย่างดีและเป็นที่รู้จักในวง กว้างอย่างรวดเร็ว  

จนทำให้มีผลงานชุดที่ 2 คือ Oh My God I'm In Love  ตามออกมาให้แฟนๆ ได้ติดตามกันอย่างต่อเนื่อง และเปิดตัวเพลง ”คิดถึงเธอ” 

ที่ได้ มาริโอ้ เมาเร่อร่วมแสดงในมิวสิกวีดีโอ 

ในปี พ.ศ. 2552 สาวน้อยคนนี้ก็ทำให้หลายๆ คนเซอร์ไพรส์ด้วยการสลัดคราบสาวร็อกมาเป็นสาวหวาน น่ารัก สดใส ร่วมกับเพื่อนอีกหกคนจากกามิกาเซ่(ค่ายเพลง)ในโปรเจกต์พิเศษ SevenDays ซึ่งประกอบด้วย เฟย์ 'Sunday' จินนี่ 'Monday' พิม 'Tuesday' แจม 'Wednesday' หวาย 'Thursday' มีน 'Friday' และ มีล่า 'Saturday'ซึ่งมีล่าเป็นตัวแทนของผู้หญิงวันเสาร์ที่มีคาแรกเตอร์เป็นสาวที่ตรงไปตรงมา ถ้ารักใครสักคนก็บอกรักแบบไม่มีอ้อมค้อมแน่นอน ถึงแม้ว่าจะกลายมาเป็นสาวน่ารักสดใสในโปรเจกต์นี้แต่ยังไง มีล่าก็ยังคงความเป็นตัวของตัวเองไว้ได้เสมอ และนั่นคือเหตุผลว่า ทำไมหลายๆ คนถึงรักเธอ  

ต่อมาในปี พ.ศ. 2553 มีล่ากลับมาอีกครั้ง พร้อมกับอีกมุมที่หลายคนไม่เคยเห็นในอัลบั้ม Deeply Mila ซึ่งมีล่าได้ถ่ายทอดความรู้สึกของผู้หญิงที่เก็บทุกความกดดันไว้ข้างในใจ ผ่านเพลง “บอกเค้าว่าเราไม่ใช่เพื่อนกัน” ก็ยังมีมุมสนุกสไตล์มิล่าในเพลง “เถียง” 

ในเพลงนี้ได้ แก้ว (Faye Fang Kaew) มาร่วม Featuring เพิ่มความสนุกให้ด้วย 

และวันนี้กับ ซิงเกิลล่าสุด ในปี พ.ศ. 2554 ”Lovin' U” ในอัลบั้ม Jamila โดยชื่ออัลบั้มมาจากชื่อจริงของ มีล่า ซึ่งบ่งบอกความเป็นตัวตนของเธอในวันนี้ได้เป็นอย่างดี ซึ่งเธอพร้อมจะมาทำให้โลกทั้งใบสดใสไปกับความรักของเธอ และมีพี่สาวคือ เจนนี่ รติพันธ์ พันธ์พินิจ

พักงานชั่วคราว 
หลังจากปล่อยซิงเกิลล่าสุด “ Lovin’U ” ที่ทำให้หลายคนเห็นมุมมองความรักใหม่ของสาว มิล่า - จามิล่า พันธ์พินิจ ซึ่งหลังจากได้รับกระแสตอบรับอย่างดีมาก ก็เกิดคำถามต่อจากเหล่าแฟนๆว่า เมื่อไรจะได้ยินซิงเกิลต่อไปของเธอ โดยมิล่าให้สัมภาษณ์ ขอพักงานเพลง เพราะสอบติดที่ Simmons College – Boston ,Massachusetts ซึ่งต้องเดินทางไปเรียนในเดือนสิงหาคมนี้แล้ว

“สวัสดีค่ะ มิล่าจาก KAMIKAZE ค่ะ ครั้งนี้เป็นการให้สัมภาษณ์ที่มิล่ารู้สึกกดดันมาก เพราะใจนึงมิล่าดีใจมากที่สอบติดที่ Simmons College เพราะเตรียมตัวมานานมาก และคาดหวังไว้สูงมาก พอรู้ตัวว่าสอบติดนี่ดีใจมากเลยค่ะ แต่อีกใจก็รู้ว่าเราคงไม่สามารถทำทั้งงานที่เรารัก และเริ่มต้นชีวิตมหาวิทยาลัยซึ่งอยู่ไกลมากไปพร้อมๆกันได้ มิล่ากลัวจะกลายเป็นทำได้ไม่ดีทั้ง 2อย่าง ซึ่งในวันนี้สิ่งที่สำคัญที่สุดก็คือการเรียนที่มิล่าต้องรับผิดชอบ เพื่ออนาคตและเพื่อคุณแม่ค่ะ มิล่าคงต้องขอพักงานเพลงไว้ก่อน แต่เมื่อไรที่มีเวลาว่างและมีโอกาสที่ดีมิล่าก็ยินดีกลับมาทำงานที่มิล่ารักแน่นอนค่ะ”

ผลงาน

สตูดิโออัลบั้ม

อัลบั้ม/ซิงเกิลพิเศษ

คอนเสิร์ต

โฆษณา 
 ถ่าย AD ภาพนิ่งนิตยสารเด็ก และโฆษณาผลิตภัณฑ์สำหรับเด็ก   
 ถ่ายโฆษณา Rejoice, Safeguard ,Walls ice-cream, หมากฝรั่ง KID KID
 ขนมปาร์ตี้ ร่วมกับ เซเวนเดส์
 โทรศัพท์มือถือ GNET G101 ร่วมกับ เซเวนเดส์

งานแสดง 
 ละครเรื่อง โลกกลมๆ ของนายขนมถ้วย

มิวสิควีดีโอ 
 MSN ศิลปิน เฟย์ ฟาง แก้ว 
 ตามใจปาก ศิลปิน กุลมาศ ลิมปวุฒิวรานนท์ (ขนมจีน)
 ผมรักคุณ ศิลปิน เฟย์ ฟาง แก้ว 
 ไม่รักเธอ ศิลปิน ปัญญริสา เธียรประสิทธิ์ (หวาย)

อ้างอิง 

 รายชื่อเพลงอัลบั้ม Seven days

แหล่งข้อมูลอื่น 

 แฟนคลับมีล่า 
 
 
 

นักร้องหญิงชาวไทย
ศิลปินค่ายกามิกาเซ่
ชาวไทยเชื้อสายอิตาลี
ศิลปินสังกัดอาร์เอส